Diari Oficial de la Generalitat Valenciana


Sumari del DOGV 3540, del 16-07-1999 (1999/6265)

Acord d'1 de juny de 1999 de la Comissió Territorial d'Urbanisme de València, que fa referència a l'homologació de la UE–2 del sector 1 de Museros.
---------------------------------------------------------------------------------------------------------------------------------------------------

### Dades del document

Número de DOGV
:   3540

Data del DOGV
:   16-07-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/6265


Data del document
:   01-06-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Museros
    * pla d'urbanisme

Acord d'1 de juny de 1999 de la Comissió Territorial d'Urbanisme de València, que fa referència a l'homologació de la UE'2 del sector 1 de Museros. [1999/M6265]
  
Vist l'expedient tramés per l'Ajuntament de Museros que fa referència a l'homologació de la UE'2 del sector 1, i de conformitat amb els següents
  
Antecedents de fet
  
Primer
  
La Comissió Territorial d'Urbanisme de València, en la sessió celebrada el dia 28 de gener de 1999, va adoptar l'acord de suspendre l'aprovació definitiva de l'homologació del sector 1 de Museros perquè no considerava correcta la tramitació que s'havia seguit.
  
Segon
  
L'objecte del projecte és l'homologació del sector 1 de Museros en què s'introdueixen dues modificacions que consisteixen en la redelimitació de la Unitat d'Execució número 2 ja que s'hi inclouen 1.016 m2 de vials externs i en el canvi d'ús d'una parcel·la d'ús terciari a residencial.
  
Tercer
  
Amb data 13 de maig de 1999 entra en el Registre de la Comissió Territorial d'Urbanisme de València documentació d'esmena tramesa per l'Ajuntament que consistia en una còpia de les publicacions realitzades i un certificat del Ple municipal celebrat el 6 de maig de 1999.
  
Quart
  
Museros té Normes Subsidiàries aprovades definitivament per la Comissió Territorial d'Urbanisme el 17 de desembre de 1997.
  
El sector 1 té un pla parcial aprovat definitivament el 27 de setembre de 1995 i s'han expedit cèdules d'urbanització per a les dues unitats d'execució que integren el sector amb data 7 de març de 1996, així com inscrits sengles programes per al desenvolupament d'actuacions integrades amb data 21 de març de 1997.
  
Fonaments de dret
  
Primer
  
La tramitació ha sigut correcta, d'acord amb el que estableix l'article 38, per remissió de la disposició transitòria primera, apartat 2, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara endavant, LRAU), i el punt III de la Instrucció de Planejament 1/1996, de 23 de gener de 1996, sobre l'homologació de plans d'urbanisme a la Llei Reguladora de l'Activitat Urbanística.
  
Segon
  
La documentació està completa, als efectes del compliment del que estableix l'article 27 de la LRAU i l'apartat II.9 de la Instrucció 1/1996, sobre homologació de plans d'urbanisme a la LRAU.
  
Tercer
  
Les determinacions que conté l'homologació s'ajusten al que estableix el punt II.9 de la Instrucció 1/1996 i es consideren correctes des del punt de vista de les exigències de la política urbanística i territorial de la Generalitat, tal com recull l'article 40 de la LRAU.
  
Quart
  
La Comissió Territorial d'Urbanisme, a proposta del sotssecretari d'Urbanisme i Ordenació Territorial, és l'òrgan competent per a emetre dictamen resolutori sobre l'homologació dels plans urbanístics de municipis de menys de 50.000 habitants, de conformitat amb el que disposa la disposició transitòria primera, punt 2, per remissió a l'article 39, de la Llei Reguladora de l'Activitat Urbanística, en relació amb l'article 10.A, per remissió de l'article 9.1, del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana i l'article 10 del Decret 32/1998, de 31 de març, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports.
  
A la vista de tot el que s'ha dit abans, la Comissió Territorial d'Urbanisme, en la sessió celebrada l'1 de juny de 1999 acorda:
  
Aprovar definitivament l'homologació del sector 1 de Museros.
  
Contra la present resolució, que no exhaureix la via administrativa, es podrà interposar un recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de recepció de la present notificació.
  
Tot això, sense perjudici que es puga interposar qualsevol altre recurs que es considere oportú.